જો તમે નાસ્તિક હોવ તો તમને આ સંકલ્પ લાગુ નહિ પડે. પણ તમને માત્ર સલાહ આપીશ કે ઈશ્વર માં વિશ્વાસ રાખવા થી જે શાંતિ નો અનુભવ થાય છે તે ક્યાંય નહિ મળે. તમે તમને મળતી એક ઓપોર્ચ્યુનિટી ખોઈ રહ્યા છો.શક્ય હોય તો રોજ મંદિરે જવા ની ટેવ રાખો.( હવે કોઈ મને જુનવાણી ના કહી દેતા. હું આનું પાલન કરું છું. તમારે પાલન ના કરવું હોય તો તમારી મરજી.)જો તે શક્ય ના હોય તો સંધ્યાકાળે ઘરે મંદિર માં દીવો કરો. જો એ પણ શક્ય ના હોય તો સંધ્યાકાળે કે વહેલી સવારે ભગવાન નું 5 મિનિટ સ્મરણ કરો. તમને શાંતિ અને સલામતી નો અનુભવ થશે અને ભગવાન સાથે તમારો સંબંધ ક્યાંક ને ક્યાંક મજબૂત બનશે.જો તમને ધ્યાન એટલે કે મેડિટેશન કરતા આવડે તો એ ખાસ કરજો. જો ના આવડે તો ક્યાંક શિબિર જોઈન કરી શીખી લેજો નહીંતર યુટ્યુબ દેવતા તો છે જ….